钦定古今图书集成/明伦汇编/氏族典/第423卷 > 《廖用贤尚友录》 > 阮裕
## 钦定古今图书集成/明伦汇编/氏族典/第423卷 > 《廖用贤尚友录》 > 阮裕

按《晋书阮籍传》：“放弟裕，字思旷，以德业知名。弱冠辟
太宰掾。大将军王敦命为主簿，以酒废职，出为溧阳
令，复以公事免官。咸和初，除尚书郎，去职，居会稽剡
县，屡辞征聘。年六十三卒。三子佣、宁、普。佣早卒。宁，鄱
阳太守；普，骠骑谘议参军。佣子歆之，中领军。宁子腆，
秘书监。腆弟万龄，及歆之子弥之，元熙中，并列显位。”